Esbjerg: - Den betaler jeg ikke.

Så kort og kontant er Lone Rømer Brink fra Esbjerg efter, at hun onsdag eftermiddag fik en bøde fra Europark på den bombe-evakuerede parkeringsplads i Havnegade.

- Min mor og jeg var til lægen i Havnegade, hvor hun havde en tid klokken 11.00, så vi måtte vente i lang tid ved lægen, siger Lone Rømer Brink.

- Men så kommer jeg ud til en pakeringsbøde, som er udstedt mellem 13.44. og 13.48, og det undrer mig, da området var afspærret.

På parkeringsbøden kan man se, at p-skiven stod på klokken 10.00.

Syd- og Sønderjyllands Politi skrev på Twitter, at afspærringen blev ophævet klokken 13.45.

- Hvordan kan en parkeringsvagt fra Europark gå og skrive pakeringsbøder i afspærret område, spørger hun.

- Der var flere håndværkere, som har råbt til ham, at han ikke skulle udskrive bøden, fordi det var et evakueret område, og det simpelthen ikke var rimeligt, siger Lone Rømer Brink.

JydskeVestkysten har onsdag eftermiddag været i kontakt med Europark, som vi forsøger at få en kommentar fra.